ce en kk ky ru ru ky ky ru ru ru bg ru ru ru en hbs_cyr ru ky hu ky ru ce ky ky ky ky ky ky ky ky ru ky ky ky ky ky ky ky ru ky ky ky ru ky tt ky ky ky uk ky ko ky ko ky ko ky ko ky ky ky ru hu ru tt ky ru ru ru ce ru ky ru ky ru ky ru ky ru ky bg ru ru ky ru ky ru ru ky ru ky ru ky ru ru ru mn ru ky ru ky tt ky ky ru kk ru ky ru av ru da ru ky ru bxr ru ky ru ky ru ky ky ru
"Агым", 12.11.10 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ишкерлердин ити качан чөп жейт?
Президент Роза Отунбаева кечээ ишкердикти жана инвестицияны өнүктүрүү боюнча кеңештин мындан аркы ишинин багытын белгилеп, бизнес-коомчулукка кайрылуу жолдоду. Анда аталган кеңеш мындан ары өкмөт башчынын жетекчилиги астында ишкерлер менен бирге эл аралык коомчулук колдоосунда иштеши керектиги айтылат. "Текшерүүлөрдү азайтып, тоскоолдуктарды жоюп, бажы жана салык жактан башкарууну жакшыртып, өкмөт бизнес коомчулуктан түшкөн сунуштарга көңүл буруу керек, аймактарга инвестициянын келишине шарт түзүү зарыл" дейт президент.
ЖККУ эч болбогончо кеч болсун деди
Кечээ Армениянын Кыргызстандагы элчиси Петрос Шагинян жана Ульяновск автозаводунун атайын өкүлү УАЗ үлгүсүндөгү сегиз автоунааны Кыргызстандын Ички иштер, Коргоо министрлигине жана УКМК алдындагы чегара кызматына тапшырды. Армян бийлиги бул аскердик автоунааларды жамааттык коопсуздук келишим уюмунун "Кыргызстандагы кырдаалды калыбына келтирүүдөгү негизги аракеттер" деп аталган келишиминин негизинде берилүүдө деп түшүндүрдү.
Карантин жана өзгөчө коркунучтуу инфекциялар боюнча республикалык борбордун башчысы Жалалидин Гайбулин, биологиялык коопсуздук боюнча эл аралык жыйында Кыргызстанда күйдүргүнүн 120дан ашык очогу бар экенин айтты. Анын божомолунда өлкөдө күйдүргүнүн тарашы боюнча коркунуч жогору. Мисалы, Бишкектеги Ала-Тоо жаңы конушу 30-40-жылдары күйдүргүдөн өлгөн мал көмүлгөн жерге жакын жайгашкан. Адистин айтымында, бул жерди иштеткенге болбойт, бирок жер басып алуучулар болбой эле үйлөрдү куруп алышкан.
Кечээ акыйкатчынын алдында ВИЧ илдетине чалдыккандардын укугун коргогон коомдук кеңеш түзүлдү. Алар алгачкы жыйынында өлкөдөгү бул көйгөйдү азайтуу үчүн биргелешип иштөө боюнча меморандумга кол койду. Соңку маалымат боюнча, Кыргызстанда ВИЧ илдетине чалдыгып, катталгандардын саны 3 миңден ашты.
Жан деп учат, кан деп учат коргошун
Ошто дарыгерлер октон жаракат алгандарды дарылоо тажрыйбасын тереңдетишүүдө. Жергиликтүү дарыгерлерди окутуу иштери эл аралык Кызыл жарым ай уюмунун демилгеси менен жүрүүдө. Уюштуруучулар Бишкектеги жана түштүктөгү дарыгерлер апрель окуясында, июнь коогалаңында өз милдеттерин татыктуу аткарышса да, алар менен дүйнөнүн согушчан жерлеринде иштеген дарыгерлердин тажрыйбасын алуу жана алмашуу ашыктык кылбайт дешет.
Сасык тумоонун сапары тездеди
Санэпидемстанция мамлекеттик департаменти сасык тумоону алдын алуу долбоорунун негизинде Россиядан чыккан 21 800 доза үч валенттүү "Гриппол плюс" вакцинасын сатып алышты. Учурда республиканын бардык аймактарында сасык тумоого каршы эмдөөлөр жүргүзүлүш керек. Маалыматка ылайык, 9 ай ичинде республика боюнча 94 724 сасык тумоо оорусуна кабылгандар катталган. Алдын-ала эмдөө 1,5-2 ай ичинде оорунун башталышына чейин улантылууга тийиш. Каалагандар мындай жардамдарды жашаган жерине караштуу үй-бүлөлүк медицина борборлорунан ала алышат.
Мырзакматов базарды көчүрөм дейт
Ош шаарындагы борбордук базар жакын арада Манас-Ата кичи районуна көчүрүлөт. Бул аймактан 14 гектар жер бөлүнөт. Ал эми Ак-Буура дарыясын бойлото курулган мурунку базардын орду шаардыктар эс ала турган гүл бакчага айланат. Бул туурасында Ош шаарынын мэри М.Мырзакматов журналисттерге маалымдаган. Шаар башчысынын айтуусунда, түштүк калаанын борборундагы буга чейинки мыйзамсыз курулган айрым курулуштар шаардын сыртына көчүрүлдү.
Жакында Ереванда КМШ жана Балтика өлкөлөрүндөгү драматургдардын "Учурду реабилитациялоо" аттуу форуму болуп өттү. Бул форумга Кыргызстандын атынан КР маданиятына эмгек сиңирген ишмер, драматург жана режиссер Жаныш Кулманбетов катышып келди. Форумга катышкан он эки республиканын драматургдарынын чыгармачылык жыйнагы жарык көрүп, ага Ж.Кулманбетовдун "Тирүүсүңбү, есаул?" аттуу пьесасы кирди. Бул пьеса армян тилине которулуп, февраль айында сахнага чыга турган болду.
Оштогу "Санпа" окуяларына байланыштуу күнөөлөнүп жаткан милициянын мурдагы подполковниги Гафуржан Абдурахманов аке туруп-туруп эле бээ десе төө деп айнып кеткен. Ак халатчандар акыл-эсин текшерип көрүшүп, "нормалный" экенин тастыкташкан. Бирок анын адвокаты "айныган" адамды сурап силер да айныбагылачы деген талабын койду эле, судья Дамир Назаров четке какты. Жалпысынан "Санпа" окуясы боюнча 19 адам жоопкерчиликке тартылып жатат.
БШК мүчөсү Жеңишбек Акматов "Жашасын Кыргызстан" партиясынын лидери Токтайым Үмөталиева таптакыр эле кучактатпай, асман-айга түйүлүп жатканын "Азаттыктын" "Ыңгайсыз суроолорунда" ыңгайсызданбай эле ачык айтты. Көрсө, Жеңишбек мырза шайлоонун шайтан оюндарына байланыштуу жүрүп жаткан сот процесстерине "Бүтүн Кыргызстан", "Замандаш" партияларынын жетекчилери менен кучакташып алып эле барып жатыптыр. Чыкса деле кучакташып чыгат экен. Бир гана Токтайым Үмөталиева кучактатпай кууратты дейт. О-уу, Токтайым, ойлонуп көрсөңчү, балага убал болгон окшойт.
Атамбаев турганда актабаска эмне?
Бишкек шаардык соту "Форум" компаниясынын коопсуздук кызматынын мурунку жетекчиси Эркин Мамбеталиевди толук актап, эркиндикке чыгарды. Э.Мамбеталиев ЖК депутаты Жыргалбек Сурабалдиевди жана милициянын полковниги Чыныбек Алиевди өлтүргөн, Ж.Сурабалдиевдин жансакчысы Бегалы Айтматовдун денесине оор жаракат келтирген деген айыптар менен өмүр бою түрмөгө отуруу жазыгына кесилген болчу. Б.Айтматов 2005-жылдын июнь айында аткан киллерди сүрөттөп бере албай койгону менен эки жылдан кийин (11-январь 2007-жыл) кебетеси окшошот, бирок үнү окшошпойт деген көрсөтмө берген. Ошону менен бул кылмыш Э.Мамбеталиевдин мойнуна илинген. Өкүм чыккандан кийин Б.Айтматов эки жолу "оозунан чыгып кеткенин" айтып укук коргоо органдарына кайрылганы менен майнап чыккан эмес. Ошентип, мурда күнү Э.Мамбеталиев сот тарабынан бул эпизод боюнча толук акталды. Ал эми Ч.Алиевдин өлүмү боюнча акталган эмес. Бирок 2004-жылдан бери СИЗОдо отургандыгына (ар бир күн үч күнгө эсептелет) жана амнистияга (2007, 2010) байланыштуу Э.Мамбеталиев сот залынан бошотулду.
Сиздин сыйлыгыңыз - биздин сыймыгыбыз
Быйылкы 7-ноябрь "Жаңы Агым" гезити үчүн өзгөчө майрам болду. Дегенибиз, союз доорунда "Ленинчил жаш", андан соң "Жаштык жарчысы", "Асаба", кийин "Агым", учурда "Жаңы Агым" болгон гезит тарыхы ары кызыктуу, ары түйшүктүү. Бирок ушул кезге чейин ушу гезитте иштеп, чырылдаган чындыкты, бийликтин агын да, карасын да каңтара жазган журналисттерди мамлекет маңдайынан сылап, сыйлабаптыр. Гезиттин "Асаба" кезинен баштап иштеп, эки бийликтин тепкисин эбегейсиз жеп, гезиттин ачуу мектебинен өткөн "Жаңы Агым" гезитинин башкы редактору Аскер Сакыбаеванын быйыл мамлекеттик ардак грамотага татыктуу болушу редакция жамааты үчүн чоң сыймык болду. Албетте, бул ийгиликте "Асаба" мектебинин, анда иштеген агайлардын да салымы зор. Көп жылдан бери ушул гезиттин редакциясында журналистиканын суугуна тоңуп, ысыгына күйүп келаткан Аскер айымдын эмгеги өзгөчө. Мамлекет баалап берген ардактуу сыйлыгыңыз кут болсун!
Алмазга жүгүрдүк, эми Отунбаевадан аянбайбыз
Момундай бир "кызарбаган" кызык кат колго тийди. Ачып көрсөк, буга чейин коомчулукка дайынсыз "Президенттин саясатын колдоо жана сүрөө" коомдук фонду (төрагасы Алымбек Мурзаев) башкага караганда бай эмеспи дегенби, КР бажы кызматынын төрагасы К.Кулматовго болгону эле 10 миң сом сурап кайрылыптыр. Бул акчага өздөрүнүн жаңы уюшулган "Кыргызстан плюс" гезитинин эсебин ачып, ал акчаны бажы тармагы боюнча материалдарды басып берип "актап" жиберет элек дешиптир. Капырай, 10 миң сомго гезит чыгарган кандай эргул дегиче каттын ар жагы кызык болуп жатпайбы. Анда "Алмаз Шаршенбаевичтин партиясына күнү-түнү жардам бердик, эми Р.Отунбаеванын туура саясатын "Кыргызстан плюс" гезити аркылуу жүргүзөбүз" деп жазылат. Отунбаеваны оозуна алып жаткандан кийин оңой фонд эмес го деп калдык. Балким жардамдашууга кызыккандар болсо дарегин бергенге даярбыз.
9-ноябрда Ысык-Көл облусунун Кызыл-Суу айылынан Ч.Исмаилованы машинеси менен койдуруп кеткен айдоочу изин жашырып кеткен. Жабырлануучу ооруканага жеткенде өмүрү менен кош айтышты. Бирок канчалык качса да Жети-Өгүз ИИБнин изкубарлары "Мицубиси-Галант" унаасынын айдоочусун кармашты.
Бишкек-Ош автожолунун 278-чакырымында жол кырсыгы болуп, "Ауди-100" унаасынын айдоочусу рулду башкаралбай, жолдун четиндеги бакты сүзүп алган. Окуя болгон жерден "Аудинин" айдоочусу А.Дүйшөбаев менен жүргүнчү Б.Турсунбеков дароо көз жумушкан. Ал эми үчүнчү жабырлануучу Т.Добулбеков ооруканага жеткирилди. Үчөө тең Токтогул районунун Жаңы-Жол айылынын тургундары экен.
Москвадагы Можайск районунун Старое айылына эс алууга барган өзбек эркек менен кыргыз аялдын ортосунда уруш чыккан. Макул болбогон аялды эркек катуу сабаган. Аял эстен танып жатып калганда тиги кылмышын жашыруу максатында үйгө өрт коюп, сыртынан бекитип кеткен. Айылдыктар үйдөн чыккан түтүндөн улам эшикти талкалап кирип, жабырлануучуну ооруканага жеткиришкен. Бирок дарыгерлер аялды сактап калалышпады. Ал эми кылмышкер камакка алынды.
Өткөн жылдын 2-ноябрында Россияда иштеген эки кыргыз жигитке жергиликтүү "такырбаштар" кол салышкан. Максим Кобзев менен Иван Пахнутов мас болуп келатып, орто жолдон эки кыргызга жолугуп калышат. Аларды мазактап ур-соккуга алышат. Экөөнүн бири качып кеткенге үлгүрсө, бири "такырбаштардын" колунда калат. Качалбай калган жигитти токойго алып барып кулагын кесип, денесине 37 жолу бычак сайып өлтүрүшкөн да, акчасын, уюлдук телефонун алып кетишкен. Жакында Россия федералдык соту кармалган кылмышкерлердин сот процессин баштады.
Аламүдүн районундагы Таш-Мойнок айылынан целлофан баштыктарга салынган он килограмм Ооганстанда даярдалган баңгизат менен эки киши изкубарлардын кылтагына түштү. Өзгөчө жыты бар, күрөң түстөгү баңгизатты Россияга өткөрүү үчүн даярдашкан экен. Баңгизат менен шугулданган кылмышкерлерди убактылуу кармоочу жайга камашты.
кыргыз тилиндеги гезит "Агым"
email • архив • редакция
Иттей оңой "ит" оору
Ак үй сыртында митинг, ичинде интрига
Кылым соту кандай өтөт?
Жарга такаган жанар май
Жогорку Кенеш катится к региональному шовинизму?
"Убактылуу өкмөттөгүлөр сот жообуна тартылса…"
Ак-Талаа районунун акими Сейтек КУЛУБАЕВ:
"Көмүрдүн тоннасы 2500 сомдон ашпайт"
"Маданияты артта калгандын экономикасы өнүкпөйт"
Эне-бала элдин черин жазат
"Ыр деген бул - өмүр, өлүм,
Ырдап берип келинге айткан
КАРАМОЛДОНУ УНУТКАНДЫК КУДАЙДЫ УНУТКАНДЫК